Presidenti Bush: për al-Kaidën, Iraku nuk bën që ta largojë vemendjen nga lufta kundër Amerikës. Iraku është fushëbeteja kryesore, ku do të vendoset rezultati i kësaj lufte
Presidenti Bush mbrojti mënyrën se si e ka organizuar luftën kundër terrorizmit, ndërsa afrohet 5 vjetori i sulmeve terroriste të 11 sh
Presidenti tha se 5 vjet pas sulmeve terroriste të 11 shtatorit, Amerika është më e sigurtë, por jo në nivelin e duhur. Ai tha se rrjeti terrorist i al-Kaidës është dobësuar, por vazhdon të jetë i zemëruar dhe i vendosur. Ai shtoi se ky rrjet nuk është i organizuar nga qendra si më parë, por në grupe të vogla të dëshpëruara që organizojnë akte dhune. Zoti Bush tha se pavarësisht në se këta radikalë janë suni apo shiitë, të lindur në Perëndim apo nga Lindja e Mesme me ta nuk mund të ketë pajtim apo një qëndrim të përbashkët. Në serinë e fundit të fjalimeve për të mbrojtur politikën e tij mbi luftën kundër terrorizmit, presidenti Bush foli rreth vigjëlencës. Ai e bëri këtë duke cituar fjalët e udhëheqësve të lëvizjes terroriste, përfshirë komentet e udhëheqësit të al-Kaidës, Osama bin Ladenit lidhur me luftën në Irak. Presidenti Bush citoi gjithashtu deklarata të udhëheqësve të Iranit, duke bërë një lidhje midis regjimit në Teheran dhe hierarkisë së al-Kaidës. Presidenti i bëri këto komente vetëm disa orë pasi Shtëpia e Bardhë publikoi një version të ndryshuar të raportit të saj për vitin 2003 lidhur me strategjinë e administratës për të fituar luftën kundër terrorizmit. Raporti nuk përmban politika të reja, por bashkon në një dokument të vetëm për përdorim publik të gjithë elementët e strategjisë kundër terrorizmit, që janë përdorur që nga viti 2001. Presidenti Bush tha se me rëndësi është që të ndalohen aktet e terrorizmit para se ato të ndodhin. Ai shtoi se armiku ka evoluar, e po ashtu ka evoluar edhe përgjigja.